OpenLLM-France/wikimedia huggingface dataset:
# Neopalpa donaldtrumpi

Neopalpa donaldtrumpi Neopalpa generoko sits bat da. Kaliforniako hegoaldean eta Mexikoko iparraldean bizi da. 2017an Vazrick Nazari zientzialari kanadiarrak deskribatu zuen lehen aldiz. Izena hautatu zuen aukeratu berria zen Donald Trump Ameriketako Estatu Batuetako presidentearen ilea gogora ekarri ziolako.

## Aurkikuntza

Neopalpa generoa eta Neopalpa neonata espeziea 1998an deskribatu zituen Dalibor Povolnýk. Bi hamarkaa beranduago Nazarik bere lana berrikusi eta bildutako espezimenak analizatu zituen. Espezimen horietako batzuk bigarren espezie batekoak izan zitezkeela proposatu zuen. Buruan zituen ezkata zuri-horixkek Donald Trumpen orrazkeraren antza zutela eta, izendapena eman zion.

## Deskribapena

Gainazala zuri-horixka da, hegalean eta aldeetan dituen marka marroiak izan ezik. Hegoen arteko tartea 3 milimetrotik 4.6 mm.ra doa. Hegoak antzekoak dira ar eta emeetan. Antenek hegoen bi heren neurtzen dute eta burua ezkata zuri-horixkekin estalia dago. N. neonatarekin alderatuta arren genitalak txikiagoak dira eta emeen genitalek seta oso gutxi eta txikiak dituzte.

## Biologia

Neopapla donaldtrumpi Gelechiidae barruan sailkatzen da, hostoetan zirkuluak egiten dituztelako ezagunak. Sitsa urte osoan zehar bizi dela ematen du, baina zein landaretan bizi diren eta zenbat denboraz ezezaguna da. Bere habitata urbanizazioagatik kaltean dago.

## Erreferentziak

* ↑ Scientists Just Named a Tiny Moth After Donald Trump. (Noiz kontsultatua: 2017-01-26).
* ↑ Povolný, Dalibor. (1998). «Neopalpa gen. n. and Eurysaccoides gen. n. — two new genera of the tribe Gnorimoschemini from California, with the description of three new species (Lepidoptera, Gelechiidae)» Revista de Lepidopterología (Sociedad Hispano-Luso-Americana de Lepidopterología) 26: 139–146..
* ↑ (Ingelesez) Fitch, Chris. Meet the Trump moth - Geographical. (Noiz kontsultatua: 2017-01-26).
* 1 2 3 (Ingelesez) Nazari, Vazrick. (2017-01-17). «Review of Neopalpa Povolný, 1998 with description of a new species from California and Baja California, Mexico (Lepidoptera, Gelechiidae)» ZooKeys 646: 79–94. doi:10.3897/zookeys.646.11411. ISSN 1313-2970. (Noiz kontsultatua: 2017-01-26).
* 1 2 Germany, SPIEGEL ONLINE, Hamburg. Neopalpa donaldtrumpi: Motte trägt nun Namen von Donald Trump - SPIEGEL ONLINE - Wissenschaft. (Noiz kontsultatua: 2017-01-26).
* ↑ The Metaphorical Meaning of a Moth Named After Trump. 2017-01-20 (Noiz kontsultatua: 2017-01-26).
* ↑ Research: Recently described moth named in honour of new US president. (Noiz kontsultatua: 2017-01-26).
* ↑ (Ingelesez) NatureWorldNews. (2017-01-19). «New Moth Species With Yellowish-White Scales, Small Genitals Named After Donald Trump» Nature World News (Noiz kontsultatua: 2017-01-26).

## Kanpo estekak

* Datuak: Q28379271
* Multimedia: Neopalpa donaldtrumpi / Q28379271
* Espezieak: Neopalpa donaldtrumpi
# Neopasiphae simplicior

Neopasiphae simplicior erle espezie bat da, Neopasiphae generoan eta Colletidae familian.

## Erreferentziak

* ↑ «Neopasiphae simplicior» Encylopedia of Life.

## Kanpo estekak

* Datuak: Q1869848
* Multimedia: Neopasiphae simplicior / Q1869848
# Neopatetris

Neopatetris Gelechiidae familiako tximeleta genero bat da. Bere espezie tipoa Neopatetris tenuis da.

## Espezieak

| Espeziea | Irudia | Egoera |
| Neopatetris tenuis | | daturik gabe |

## Kanpo estekak

* Datuak: Q10336306
# O Pino

O Pino Galiziako A Coruñako probintzian dagoen Arzúako eskualdean kokatzen den udalerria da.

## Parrokiak

* Arca (Santaia)
* Budiño (Santa María)
* Castrofeito (Santa María)
* Cebreiro (San Xiao)
* Cerceda (San Miguel)
* Ferreiros (San Breixo)
* Gonzar (Santa María)
* Lardeiros (San Xiao)
* Medín (Santo Estevo)
* Pastor (San Lourenzo)
* Pereira (San Miguel)
* O Pino (San Vicenzo)
* San Mamede de Ferreiros (San Mamede)

## Kanpo estekak

* O Pinoko udalaren webgunea
* Datuak: Q841313
* Multimedia: O Pino / Q841313
# O Leboreiro (Melide)

Santa María do Leboreiro, Espainiako Galizia autonomia erkidegoko Melide udalerrian dagoen parrokia bat da. 2018an 69 biztanle zituen.
* Datuak: Q851521
* Multimedia: O Leboreiro, Melide / Q851521
# O Milladoiro

O Milladoiro Galiziako La Coruña probintzian dagoen Ames udalerrian dagoen Viduido parrokian dagoen espainiar herri bat da. Gaur egun 13.352 biztanle ditu.

## Kokapena

Ames udalerriko nukleo garrantzitsuena da, bertako biztanleen erdia hartzen du eta Santiago de Compostelako erdigunetik hiru kilometro eskasera dago. A Grela, Coira eta Bentín herriekin muga egiten du. Gainera, Teo udalerriarekin muga egiten du Rosalía de Castro etorbidearen behealdean.

## Leku izena

Herriaren izenari buruzko hainbat teoria daude. Kontu arruntena da izenak gogorarazten duela Santiagora iritsi aurreko azken herria izan zela Portugalgo Santiago Bidetik. Erromesak umiliatzen ziren lekua zen, belaunikatu, katedrala lehen aldiz ikusita, umiliatzen zen. Eta gune enblematiko bat ere izan zen.
Beste teoria batek ohartarazten du o milladoiro o miradoiroren deformazioa izatearen aukeraz, bertako hizkuntzan, galegoz, ikuspuntu gisa itzultzen dena. Bere orografia dela eta, O Milladoiro-k muino bat dauka eta bertatik Santiago de Compostelako katedrala eta hiriaren zati handi bat ikus daitezke. Hortik ikuspuntu izendapen posiblea.
Gainera, Galizian erromesek eta santutegi erlijioso batera doazen erromesek denboran zehar pilatutako harri txikiz osatutako tumuluari "milladoiro" deitzen zaio.

## Kanpo estekak

* Datuak: Q1268124
* Multimedia: O Milladoiro, Biduído, Ames / Q1268124
# O Pindo (Carnota)

O Pindo, Espainiako Galizia autonomia erkidegoko Carnota udalerrian dagoen parrokia bat da, Coruñako probintzian. 2018ko erroldaren arabera 770 biztanle zituen.
* Datuak: Q3347797
* Multimedia: O Pindo, Carnota / Q3347797
# O Menino e o Mundo

O Menino e o Mundo (euskaraz: «Mutila eta mundua») 2013ko Alê Abreu brasildar zinema zuzendarien animaziozko abentura film bat da. 2015eko Marrazki bizidunetako film onenaren Oscar Sariaren izendapena jaso zuen, nahiz eta azkenean saria Inside Out filmak irabazi izan.

## Ahotsak

* Vinicius Garcia: Cuca (Menino)
* Felipe Zilse: Gaztea (Jovem Homem)
* Alê Abreu: Agure (Velho Homem)
* Lu Horta: Cucaren ama (Mãe)
* Marco Aurélio Campos: Cucaren aita (Pai)
* Cassius Romero: Txakur (Cachorro)

## Erreferentziak

* ↑ (Portugesez) G1, Do; Paulo, em São. (2016-01-14). «Brasil é indicado ao Oscar de melhor animação com 'O menino e o mundo'» Oscar 2016 (Noiz kontsultatua: 2023-05-21).

## Kanpo estekak

* O Menino e o Mundo Internet Movie Databaseren webgunean (Ingelesez)
* Datuak: Q16246692
# O Morrazo

O Morrazo Galiziako kostaldean dagoen eskualdea da, Pontevedrako probintziaren mendebaldean dagoena.
Marin eta Cangas ditu udalerririk handienak.

## Udalerriak

* Marin: 25.461 biztanle (2002).
* Cangas: 24.147 bz.
* Moaña: 18.079 bz.
* Bueu: 12.469 bz.

## Ikus, gainera

* Rias Baixas

## Kanpo estekak

* Datuak: Q613212
* Multimedia: O Morrazo / Q613212
# O Pontoko geltokia

O Ponto Galiziako tren geltoki bat da, Narón udalerrian kokatuta dagoena.

## Egoera

Geltokia honako burdinbide hauen ibilbidearen zati da:
* Ferrol — Gijon

## Zerbitzuak

Ferrolgo Renfe Aldiriak
 Zerbitzua  Hasiera  Ibilbidea  Amaiera ⁠
 C-1fFerrolSan Xoan • Virxe do Mar • Santa Icia • O Alto do Castiñeiro • Piñeiros • O Ponto • Xubia • Ferrerias • Sedes • Pedroso de Naron • San Sadurniño • Lamas • Apalla • Moeche • Labacengos • Entrambarrias • Cerdido • A Cuqueira • Santa Maria de Mera • Ponte Mera • San Clodio • SenraOrtigueira :

## Ikus, gainera

* Administrador de Infraestructuras Ferroviarias
* Renfe Feve

## Kanpo estekak

* Datuak: Q17631321
# O Loureiro (Abegondo)

O Loureiro, Espainiako Galizia autonomia erkidegoko Abegondo udalerrian dagoen herri bat da, Abegondo parrokian eta Coruña probintzian. 2016an 186 biztanle zituen.
# O Mustallar

O Mustallar Lugo eta Leongo probintzien artean dagoen mendia da, Serra dos Ancares mendilerroan kokatutakoa, Galizia-Leongo mendigunearen barruan. 1.935 metrotan dago tontorra.
Os Ancares eskualdean dago, Piornedo (Cervantes) herririk gertuena eta ohiko abiapuntua dena. Bierzo eskualdetik, Burbia (Vega de Espinareda) da abiatzeko herri hurbilena.

## Ikus, gainera

* Galiziako geografia

## Kanpo estekak

* "Mendikat" webgunean.
# O Pereiro de Aguiar

O Pereiro de Aguiar Ourenseko udalerria da, Comarca de Ourense eskualdean dagoena.
2008ko urtarrilaren 1eko erroldaren arabera 1.147 biztanle zituen.

## Ikus, gainera

* Ourenseko udalerrien zerrenda

## Kanpo estekak

* (Galizieraz) Galiziako estatistika institutoaren webgune ofiziala.
* Datuak: Q1603774
* Multimedia: O Pereiro de Aguiar / Q1603774
# Nadezhda Olizarenko

Nadezhda ("Nadia") Fiodorovna Olizarenko (errusieraz: Надежда Фёдоровна Олизаренко, jaiotzez Nadezhda Fiodorovna Muxta), (Briansk, Sobietar Errepublika Sozialisten Batasuna, 1953ko azaroaren 28a - Odesa, Ukraina, 2017ko otsailaren 18a) sobietar atleta izan zen.
1980ko Moskuko Olinpiar Jokoetan urrezko domina irabazi zuen emakumezkoen 800 m-ko lasterketan. 1:53.43 denbora egin zuen eta gaur egun oraindik olinpiar errekorra da. 1984an 4x800 m errelebo lasterketan 7:50.17 egin zuten eta oraindik ere munduko errekorra da.

## Biografia

14 urte zituela hasi zen atletismoa egiten Natasha ahizparekin batera. 15 urte zituela 400 metrotako lasterketan Sobietar Batasuneko txapelduna izan zen gazte mailan eta ordutik selekziorako aukeratua izan zen.
Heldua zela 1978an egin zuen debuta nazioarte mailan, Pragan, eta Europako txapeldunordea izan zen 800 m eta 4x400 m lasterketatan.
1980ko Moskuko Olinpiar Jokoetan bi domina eskuratu zituen, urrea 800 metrotan errekor olinpikoa ezarriz eta brontzea 1.500 metrotan. 1984an Sobietar Batasunak Jokoei boikota egin zien eta atleta sobietarrek bestelako txapelketak jokatu behar izan zituzten.
1986an Europako txapelduna izan zen 800 metrotan eta 1988ko Jokoetara forma onean iritsi bazen ere ez zuen lortu finalea sailkatzea.

## Bizitza pertsonala

1978an Serhiy Olizarenko ukrainar atletarekin ezkondu zen eta Oksana alaba izan zuten. Alboko esklerosi amiotrofikoz hil zen 2017an.

## Txapelketak

Neguko Olinpiar Jokoak :
| Urtea | Lekua | Domina | Proba |
| 1980 | Mosku ( Sobietar Batasuna) | 01 ! | 800 m |
| 1980 | Mosku ( Sobietar Batasuna) | 03 ! | 1.500 m |
| Europako aire libreko txapelketak ||||
| Urtea | Lekua | Domina | Proba |
| 1978 | Praga ( Txekoslovakia) | 02 ! | 800 m |
| 1978 | Praga ( Txekoslovakia) | 02 ! | 4x400 m |
| 1986 | Stuttgart ( Alemania) | 01 ! | 800 m |
| Europako Indoor txapelketak ||||
| Urtea | Lekua | Domina | Proba |
| 1985 | Pireo ( Grezia) | 02 ! | 800 m |
| Udako Unibersiada ||||
| 2020 | Mexiko Hiria ( Mexiko) | 01 ! | 800 m |

## Erreferentziak

* ↑ (Errusieraz) «В Одессе умерла олимпийская чемпионка Надежда Олизаренко» sport.segodnya.ua 2022-07-11 (Noiz kontsultatua: 2023-07-23).
* ↑ «Nadiya Olizarenko Bio, Stats, and Results | Olympics at Sports-Reference.com» web.archive.org 2020-04-17 (Noiz kontsultatua: 2023-07-23).

## Kanpo estekak

* Datuak: Q231445
# Nadežda Petrović

Nadežda Petrović (serbieraz: Надежда Петровић; Čačak, Serbiako Erresuma, 1873-Valjevo, Serbiako Erresuma, 1915) XIX. mende amaierako eta XX. mende hasierako serbiar margolari garrantzitsuentzat hartzen da. Serbiako fauvistarik ospetsuentzat ere hartzen da.

## Biografia

1884an, bere familia Čačaketik Belgradora aldatu zen, non Nadeždak 1891n goi mailako hezkuntza amaitu zuen. 1892tik 1897ra marrazketa ikasi zuen eta 1898an artea ikasten hasi zen Munichen (Alemania), Anton Ažbe eskola pribatuan. Bere lehenengo bakarkako erakusketa 1900. urtean egin zuen, Belgradon. Bere ekarpenak funtsezkoak izan ziren Jugoslaviako I. Arte Erakusketa antolatzeko. 1901 eta 1912 bitartean Liubliana, Paris, Zagreb eta Erroman erakutsi zituen bere lanak. 1912an bere ikasketa estudio propioa ireki zuen eta Jugoslaviako IV. Arte Erakusketan parte hartu zuen. Bere estudioak iraupen laburra izan zuen, zeren eta, 1914an Lehen Mundu Gerrara borondatezko erizain bezala joan zen, non, beste soldadu asko bezala, 1915ean sukar tifoideaz hil zen. Bere estudioaren bigarren aldian zehar, bere ikasleei elkartasun idealak eta bakearen aldeko borroka transmititzen saiatu zen.
Serbian bakarrik lan eginez, bere lana garaiko munduko artearen mailarik gorenera eraman zuen. Bere lana, Europako espresionismoarekin bat etorriz, bere lanean abstrakzioak sartzeagatik ere nabarmendu zen. Bere lanetan azalera handiak dira nagusi, eta kolore gogokoenak gorri beroa eta berdea izan zituen. Bere lana bere bizilekuaren araberako garaietan banatzen da: Municheko aroa (1898-1903), Serbiako aroa (1903-1910), Parisko aroa (1910-1912), eta gerraren garaia (1912-1915). Bere bizi-indarra eta kemena agerian geratzen dira bere obra askotan.
Bere aurpegia 200 dinar serbiarren billeteetan agertzen da, Serbian legezko billeteetan agertzen den lehen emakumea delarik.

## Erreferentziak

* ↑ web.archive.org (Noiz kontsultatua: 2024-02-13).

## Kanpo estekak

* Datuak: Q264453
* Multimedia: Nadežda Petrović / Q264453
# Nadezhda Stasova

Nadezhda Vasilievna Stasova (errusieraz: Надежда Васильевна Стасова; Tsarskoie Selo, 1822ko ekainaren 24a/ekainaren 12a – San Petersburgo, 1895eko urriaren 9a/irailaren 27a) errusiar feminista eta filantropoa izan zen.

## Bizitza

Vasili Stasov arkitektoaren alaba eta Vladimir eta Dmitri Stasoven arreba, 1822an jaio zen Tsarskoie Selon (gaur egun Puxkin hiria). Aita asko arduratu zen bere heziketaz, gustu estetikoaren garapenari arreta handiz jarriz. Hala ere, Nadezhdak bizitza guztian ikasten jarraitu zuen eta lau hizkuntza menderatzen zituen, errusieraz gain.
1850eko hamarkadaren amaieran Maria Trubnikova eta Anna Filosofovaren zirkulu filantropikoan sartu zen. 1860an, Jevgenia Konradi eta Nadezhda Belozerskaiarekin batera, Apartamentu Merkeen Elkartea sortu zuten San Petersburgoko familia pobreei laguntzeko. 1860ko hamarkadaren hasieran, Stasova aktiboki aritu zen Emakumeen Argitaletxean, zeinaren helburu nagusia emakume eskolatuei lana ematea zen.
1867an, errusiar naturalisten lehen kongresua egin zen, eta bertan Jevgenia Konradik emakumezkoen hezkuntzaren gaia jorratu zuen. Stasova, garai hartako beste emakume aipagarri batzuekin batera, emakumezkoen goi mailako hezkuntzaren aldeko mugimenduaren buru bihurtu zen. Haien lanari esker, Emakumeen Goi Mailako Ikastaroak (Vladimirski irastaroak) inauguratu ziren San Petersburgoko Vladimirski etorbidean 1870ean, eta 1878an beste batzuk, Bestuzhev ikastaroak deituak.
1894an, Stasovaren ekimenez, Haurrentzako Laguntza Elkartea sortu zen. Han aritu zen hil arte eta Errusiako lehen haurtzaindegietako bat sortu zuen.
1895eko urriaren 9an hil zen, 73 urte zituela.

## Erreferentziak

* ↑ 156. Alfabeto zirilikoz idatzitako izenak euskarara aldatzeko transkripzio-sistema. Gasteiz: Euskaltzaindia (argitaratze data: 2009-02-27) (Noiz kontsultatua: 2024-05-30).
* 1 2 3 (Errusieraz) Бородаевская, В. (1895). «Надежда Васильевна Стасова. (Биографический очерк)» Исторический вестник LXII: 561-572. (Noiz kontsultatua: 2024-05-30).
* 1 2 3 (Ingelesez) Muravyeva, Marianna. (2006). De Haan, Francisca; Daskalova, Krassimira; Loutfi, Anna eds. A Biographical Dictionary of Women's Movements and Feminisms: Central, Eastern, and South Eastern Europe, 19th and 20th Centuries. Budapest: Central European University Press, 125, 526-529 or. ISBN 978-615-5053-72-6..
* 1 2 3 4 (Errusieraz) «Стасова, Надежда Васильевна» Энциклопедический словарь Брокгауза и Ефрона (Noiz kontsultatua: 2024-05-30).

## Kanpo estekak

* Datuak: Q15076218
* Multimedia: Nadezhda Stasova / Q15076218
# Nadeș

Nadeș Errumaniako udalerri bat da, Mureș konderrian. 2.864 biztanle ditu, 68,76 kilometro koadroko azaleran banatuta.

## Herriak

Udalerrian honako herriak daude:
Nadeș $^{(en)}$ Măgheruș $^{(en)}$ Pipea $^{(en)}$ Țigmandru $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q5064259
# Nadezhda Udaltsova

Nadezhda Andreievna Udaltsova (errusieraz: Наде́жда Андре́евна Удальцо́ва; Oriol, Errusia, 1886ko urtarrilaren 10a/1885eko abenduaren 29a - Mosku, Errusia, 1961eko urtarrilaren 25a) errusiar abangoardiako artista (kubista eta suprematista), margolari eta irakaslea izan zen.
* Datuak: Q467795
* Multimedia: Nadezhda Udaltsova / Q467795
# Nicole d'Oresme

Nicole d'Oresme (Normandia, Frantzia, 1323 – Lisieux, Frantzia, 1382ko uztailaren 11) Erromatar Eliza Katolikoko elizgizona, teologoa eta zientzialaria izan zen.

## Bizitza

Teologia ikasketak egin zituen Parisen. 1348tik 1356 arte unibertsitateko Nafarroako ikastetxeko zuzendaria izan zen. 1377an Karlos V.a Frantziakoak Lisieuxeko apezpiku izendatu zuen. Aristotelesen Etika, Politika eta Ekonomia eta beste lan batzuk itzuli zituen latinetik frantsesera. Ekonomiako, astronomiako eta matematikako liburuak idatzi zituen: De origine et mutationibus monetarum, Traité de la sphère, Livre du ciel et du monde, Livre de divinacions, Inter omnes impressiones.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q310777
* Multimedia: Nicole Oresme / Q310777
# Nicoleta-Ancuța Bodnar

Nicoleta-Ancuța Bodnar (Vatra Moldoviței, 1998ko irailaren 25a) errumaniar emakume arraunlaria da. 2020ko Udako Olinpiar Jokoetan, esku hartu zuen: Tokio 2020 (Tokio), eta urrezko domina lortu zuen skull bikoitzean Simona Radișekin batera.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 01 ! | Skull bikoitza |
| 2024 | Paris Frantzia | 01 ! | Zortzikoa |
| 2024 | Paris Frantzia | 02 ! | Skull bikoitza |
| Munduko arraunketa Txapelketa ||||
| Urtea | Lekua | Domina | Kategoria |
| 2019 | Ottensheim Austria | 02 ! | Skull bikoitza |
| Europako Txapelketa ||||
| Urtea | Lekua | Domina | Kategoria |
| 2019 | Luzerna Suiza | 02 ! | Skull bikoitza |
| 2020 | Poznan Polonia | 01 ! | Skull bikoitza |
| 2021 | Varese Italia | 01 ! | Skull bikoitza |

## Ikus, gainera

* Arraunketa 2024ko Udako Olinpiar Jokoetan

## Kanpo estekak

* (Ingelesez) Ancuta Bodnar, World Rowing
* Datuak: Q61780936
* Multimedia: Nicoleta-Ancuța Bodnar / Q61780936
* ↑ "Nicoleta-Ancuta Bodnar" olympedia.org. (Ingelesez)
* ↑ "Nicoleta-Ancuta Bodnar" Arraun Elkarteen Nazioarteko Federazioaren datu basea. (Ingelesez)
# Nicole Scherzinger

Nicole Scherzinger (niˈkoʊl_ˈʃɜːzɪŋər; Nicole Prescovia Elikolani Valiente jaioa; Honolulu, Hawaii, 1978ko ekainaren 29a) aktore, abeslari eta telebista-aurkezle estatubatuarra da. The Pussycat Dolls burlesque taldean ospetsu bilakatu ondoren, bere ibilbidea egin du telebistan.

## Diskografia
### Bakarkako lanak

* Killer Love (2011)
* Big Fat Lie (2014)

## Filmografia

* Chasing Papi (2003)
* Love Don't Cost a Thing (2003)
* Men in Black 3 (2012)
* Moana (2016)
* Dirty Dancing (2017)
* Datuak: Q167696
* Multimedia: Nicole Scherzinger / Q167696
# Nicoleta Daniela Șofronie

Nicoleta Daniela Șofronie (Konstantza, Errumania, 1988ko otsailaren 12a) Errumaniako gimnasta artistikoa da, eta 2004ko txapeldun olinpikoa izan zen taldekako lehiaketan.

## Kirolari ibilbidea
### 2004

* 2004ko Atenasko Olinpiar Jokoetan, urrea eskuratu zuen taldekako lehiaketan, Estatu Batuen (zilarra) eta Errusiaren (brontzea) aurretik. Taldekideak: Oana Ban, Cătălina Ponor, Monica Roșu, Alexandra Eremia eta Silvia Stroesc izan ziren.
* Zilarrezko domina ere eskuratu zuen, lurreko proban Cătălina Ponor herrikidearen ondoren eta Patricia Moreno espainiarraren (brontzea) aurretik.

## Erreferentziak

* ↑ Ficha. .
* ↑ Ficha. .

## Kanpo estekak

* Datuak: Q457867
# Nicole Sullivan

Nicole Julianne Sullivan (Manhattan, 1970eko apirilaren 21a), Estatu Batuetako aktorea da.

## Filmografia hautatua

Film :
| Urte | Film | Pertsonaia | Oharrak |
| 2000 | Buzz Lightyear of Star Command: The Adventure Begins | Mira Nova | Ahotsa |
| 2002 | The Third Wheel | Sally | |
| 2005 | Guess Who | Liz Klein | |
| 2005 | Sesame Street's All-Star Alphabet | Letter A | |
| 2006 | The Ant Bully | Ant #9 | Ahotsa |
| 2007 | Meet the Robinsons | Franny | Ahotsa |
| 2008 | Superhero Movie | Julia Riker | |
| 2009 | Black Dynamite | Patricia Nixon | |
| 2009 | 17 Again | Naomi | |
| 2012 | Let It Shine | Lyla | |
| Telebista ||||
| Urtea | Telesaila | Pertsonaia | Oharrak |
| 1991 | Herman's Head | Young Woman | Atal 1 |
| 1994 | Party of Five | Terry | Atal 1 |
| 1994 | Models Inc. | Elaine | Atal 1 |
| 1995–2001 | MADtv | Asko | 140 atal |
| 1997 | The Drew Carey Show | Diane Pulaski | Atal 1 |
| 1997 | Fired Up | Debbie | 3 atal |
| 1999 | Suddenly Susan | Claire Teevens | Atal 1 |
| 2000 | Law & Order: Special Victims Unit | Jen Caulder | Atal 1 |
| 2000 | Titus | Carol | Atal 1 |
| 2000–2001 | Buzz Lightyear of Star Command | Mira Nova | 60 atal |
| 2000–2002 | Baby Blues | Bizzy the Baby-Sitter | 3 atal |
| 2000–egun | Family Guy | Asko | 22 atal |
| 2001 | According to Jim | Alicia | Atal 1 |
| 2001–2007 | The King of Queens | Holly Shumpert | 49 atal |
| 2001–2009 | Scrubs | Jill Tracy | 6 atal |
| 2002–2003 | Clone High | Joana Arc-ekoa/Marie Curie | 13 atal |
| 2002–2007 | Kim Possible | Shego | 40 atal |
| 2003 | Less than Perfect | Deirdre Bishop | 2 atal |
| 2003 | Miss Match | Rachel | Atal 1 |
| 2004 | Crank Yankers | Esperanza Thomas | Atal 1 |
| 2005 | Monk | Janet Novak | Atal 1 |
| 2005 | Kim Possible Movie: So the Drama | Shego | Telefilma |
| 2005 | Hot Properties | Chloe Reid | 13 atal |
| 2006 | American Dad! | Janice | Atal 1 |
| 2006 | Boston Legal | Joan Rubin | Atal 1 |
| 2006 | Brandy & Mr. Whiskers | Gerri | 2 atal |
| 2007 | Raines | Carolyn Crumley | 7 atal |
| 2007 | My Boys | Kimmie | 2 atal |
| 2007 | Slacker Cats | Louise | 2 atal |
| 2008 | Head Case | Bera | 2 atal |
| 2008 | CSI: Crime Scene Investigation | Nancy Twicker | Atal 1 |
| 2008 | The Suite Life of Zack & Cody | Miss Klotz | Atal 1 |
| 2008–2009 | The Secret Saturdays | Drew Saturday | 21 atal |
| 2008–2009 | Rita Rocks | Rita Clemens | 40 atal |
| 2009 | Leverage | Heather Moscone | Atal 1 |
| 2009 | True Jackson, VP | Kreuftlva | Atal 1 |
| 2009–egun | The Penguins of Madagascar | Marlene | 37 atal |
| 2010 | Numb3rs | Nancy Hackett | Atal 1 |
| 2010 | $#*! My Dad Says | Bonnie | |
| 2010 | The Doctors | Bera | |
| 2012 | RuPaul's Drag Race | Bera | |
| 2012 | Super Best Friends Forever | Supergirl (Kara Zor-El) | |
| 2012 | The Game | Sadie | Atal 1 |
* Datuak: Q273107
* Multimedia: Nicole Sullivan / Q273107
# Nicole Shields

Nicole Shields (Invercargill, Zeelanda Berria, 1999ko irailaren 9a) zeelandaberritar txirrindularia da , pistako eta ibilbideko modalitateetan lehiatzen den kirolaria.
2024ko Parisko Udako Olinpiar Jokoetan parte hartu zuen abuztuaren 7an, zilarrezko domina bat lortuz taldekako jazarpen proban (Ally Wollaston, Bryony Botha eta Emily Shearmanekin batera).

## Nazioarteko dominak

Olinpiar Jokoak :
| Urtea | Lekua | Domina | Lehiaketa |
| 2024 | Paris | 02 ! | Taldekako jazarpena |

## Erreferentziak

* ↑ «Nicole Shields» procyclingstats.com.
* ↑ ISSN https://olympics.com/en/paris-2024/athlete/1945056..
* ↑ «MSN» www.msn.com (Noiz kontsultatua: 2024-08-14).
* ↑ Txantiloi:En-nz «Sister of women's team pursuit member on silver medal at Paris Olympics» RNZ 2024-08-08 (Noiz kontsultatua: 2024-08-14).
* ↑ (Ingelesez) «SunLive - Day 11 recap – New Zealand at the Paris Olympics - The Bay's News First» www.sunlive.co.nz 2024-08-07 (Noiz kontsultatua: 2024-08-14).
* ↑ Olympics.com. .

## Kanpo estekak

* Datuak: Q78027095
* Multimedia: Nicole Shields / Q78027095
# Nicolet-Yamaska

Nicolet-Yamaska Quebeceko konderriko eskualde-udalerria da, Kanadan. Centre-du-Québec eskualdean kokatuta dago, hiriburua Nicolet da eta bere sorrera 1982ko urtarrilaren 1ean izan zen.

## Kanpo estekak

* Datuak: Q1517251
* Multimedia: Nicolet-Yamaska Regional County Municipality / Q1517251
# Nicolet (Quebec)

Nicolet Quebeceko udalerri bat da, Kanadan. Centre-du-Québec eskualdean kokatuta dago, eta horren barruan dagoen Nicolet-Yamaska konderriko eskualde udalerria da.. 2011ko zentsoaren arabera 7,828 biztanle zituen 96.11 kilometro koadroko azaleran.

## Kanpo estekak

* Datuak: Q141595
* Multimedia: Nicolet, Quebec / Q141595